Nr.1896/5.2.2024 
RAPORT DE SPECIALITATE

           Subsemnata Nedelcu Mariana Camelia, Șef serviciu buget finanțe contabilitate resurse umane salarizare impozite și taxe, am analizat 

 „ Proiectul de hotărâre privind aprobarea bugetului de venituri și cheltuieli al Școlii Gimnaziale Nr.2 Oraș Boldești-Scăeni pe anul 2024”.

          Proiectul a fost întocmit conform prevederilor legale:

- Ordonanța de Urgență nr.57/2019 - privind Codul administrativ

- Legea nr.273/2006 - privind finanțele publice locale

- Deciziile Directorului General al D.G.R.F.P. Ploiesti nr.84/10.01.2024 și nr.159/22.01.2024
          Proiectul de hotărâre  a fost întocmit pentru:

* secțiunea de funcționare a bugetului local la capitolul învățământ și cuprinde cheltuieli în sumă de 519.000 lei din care 338.000 lei finanțare de la bugetul de stat din sume defalcate din TVA pentru finanțarea cheltuielilor descentralizate la nivelul comunelor, orașelor și municipiilor și 181.000 lei finanțare de la bugetul local care include și contribuția părinților sau susținătorilor legali pentru întreținerea copiilor în creșe;
* secțiunea de funcționare a bugetului instituțiilor publice finanțate din venituri proprii  care prezintă  venituri de 2.000 lei  respectiv cheltuieli cu bunuri și servicii tot în sumă de 2.000 lei;
           Respectând prevederile legale în vigoare  proiectul de hotărâre mai sus menționat poate fi supus aprobării Consiliului Local.

